CONVOCATORIA PARA O PAGO DE DEPÓSITOS PREVIOS E LEVANTAMENTO DE ACTAS DE OCUPACIÓN DEFINITIVAS
ADMINISTRACIÓN LOCAL — Municipal — Marín (Outros documentos, notificacións e informacións públicas, 20/04/2018)

ASUNTO: Convocatoria para o pago de depósitos previos e levantamento das actas de ocupación definitivas, en relación ás leiras afectadas polo expediente de expropiación forzosa, polo procedemento de urxencia, derivado do proxecto “Mellora do comportamento hidráulico do río Lameira. Fase II. Marín” [Expte.: 671/16 (H)]. En cumprimento do establecido no artigo 52 e seguintes da Lei de Expropiación Forzosa, de 16 de decembro de 1954 e concordantes do seu Regulamento, pola Sra. Alcaldesa do Concello de Marín dispúxose que se proceda ao pago das cantidades sinaladas como depósitos previos, así como para o levantamento das actas de ocupación dos bens e dereitos necesarios para a execución das obras obxecto do expediente de expropiación de referencia, no lugar, día e hora que se indican a continuación: Ademais darase conta do sinalamento aos interesados e ao Ministerio Fiscal, mediante citación individual, e procederase a súa publicación no taboleiro de anuncios do Concello, no Boletín Oficial da Provincia de Pontevedra e no Boletín Oficial do Estado. Esta última publicación, a tenor do disposto no artigo 44 da Lei 39/2015, de 1 de outubro, do procedemento administrativo común das administración públicas, servirá como notificación aos posibles interesados se a citación individual non se puidese practicar, así como respecto dos titulares de bens e dereitos afectados que sexan descoñecidos e aqueles dos que se ignore o seu paradoiro. No mesmo acto ofertaranse aos propietarios as valoracións establecidas pola administración para cada unha das fincas en concepto de mutuo acordo. Ao devandito acto deberán asistir os Sres. expropiados persoalmente (en caso de copropiedade, todos os copropietarios, e, en caso de tratarse dun ben de carácter ganancial, ambos membros do matrimonio), ou ben, representados por persoa debidamente autorizada para actuar no seu nome (mediante poder notarial ou consular), podendo facerse acompañar, se o estima oportuno e a súa costa, dos seus peritos e/ou notarios, debendo achegar para o seu exame a seguinte documentación: A recepción do depósito previo ou a súa consignación habilita á Administración para proceder á inmediata ocupación e toma de posesión dos bens e dereitos expropiados relativos ás leiras en cuestión ao amparo do disposto tanto no artigo 51 da Lei de Expropiación Forzosa como no apartado 6º do artigo 52 da citada Lei, sen que sexa admisible ao posuidor establecer interdictos de reter e recobrar; doutra banda e de acordo co establecido no parágrafo 3º do citado artigo 51 “a Administración expropiante poderá entrar e tomar posesión directamente dos bens expropiados, unha vez cumpridas as formalidades establecidas nesta Lei, solicitando do Subdelegado do Goberno, se fose preciso, o auxilio das Forzas e Corpos de Seguridade do Estado para proceder á súa ocupación”. Unha vez realizado o pagamento, nese mesmo acto, procederase ao levantamento das actas de ocupación correspondentes, en cumprimento do disposto nos artigos 52 da Lei de Expropiación Forzosa, e 55 do Regulamento de Expropiación Forzosa do 26 de abril de 1957. De non comparecer o/s interesado/s, non achegar os títulos suficientes indicados, ou de non ser recollidos os importes dos depósitos previos á ocupación na indicada data, ou se non puidese facerse abono deles por existir cuestión de titularidade ou outra que impida o seu pago, procederase á súa inmediata consignación na Caixa Xeral de Depósitos. No suposto de terse que proceder á consignación das cantidades, cítase aos interesados para o levantamento das actas de ocupación definitivas o día 28 de maio de 2018, na Casa Consistorial do Concello de Marín, ás dez horas (10:00). Levantada no seu día o acta previa á ocupación e pagados ou consignados os depósitos previos á ocupación e cumpridos os requisitos previos establecidos na Lei, esta Administración procederá á inmediata ocupación das leiras afectada. Efectuada a ocupación da leira tramitarase o expediente de expropiación nas súas fases de xustiprezo e pago, segundo a regulación xeral establecida na Lei de Expropiación Forzosa. Marín, 6 de abril de 2018. A alcaldesa María Ramallo Vázquez